Ke na le dingwaga di le 91 mme ke sa ntse ke na le botsogo jo bo siameng, ka jalo ke sa ntse ke le mmulatsela. Tirelo ya bobulatsela e nthusa gore ke nne ke le matlhagatlhaga le fa ke tsofetse le gore ke nne le se ke se tshelelang. Fa ke ne ke goroga kwa El Salvador, tiro ya go rera e ne e sa tswa go simolola. Go sa kgathalesege kganetso e e sa kgaotseng ya ga Satane, ga jaana go na le baboledi ba feta 39 000 kwa nageng eo. Seno se nonotshitse tumelo ya me fela thata. Ga go pelaelo gore moya o o boitshepo wa ga Jehofa o tshegetsa maiteko a a dirwang ke batho ba gagwe! Sekgwa se se neng se le modumo jaanong se ne se sisibetse mo go neng go utlwala go itaya ga dipelo tsa rona fela. Gone ke boammaaruri gore re ne re ipotsa gore, A Makumba o ne a tla re tlhasela? Makumba o ne a retolosetsa sefatlhego sa gagwe se se magwata mo go rona a sa re tseele tlhogong a bo a edimola. Re ne ra wela dibete!